S-5603/2020

Mál þetta, sem dómtekið 19. nóvember síðastliðinn, var höfðað með tveim ákærum lögreglustjórans á höfuðborgarsvæðinu. Fyrri ákæran var gefin út 11. september síðastliðinn, á hendur ákærða M-x-x E-kk-þgf A-kk-þgf, kt. [...], [...], [...], „fyrir eftirtalin brot:

1. Húsbrot með því að hafa, á tímabilinu 2. - 3. júní 2020, í heimildarleysi farið inn í sumarhúsið Glaðheimar, nr. [...], að [...], Blönduós, og dvalist þar inni.

Telst brot þetta varða við 231. gr. almennra hegningarlaga nr. 19/1940.

2. Þjófnað með því að hafa, aðfaranótt miðvikudagsins 3. júní 2020, brotist inn í Grunnskólann á Blönduós og stolið þaðan Apple i Pad spjaldtölvu, að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, aðfaranótt miðvikudagsins 3. júní 2020, brotist inn á veitingastaðinn B&S að Norðurlandsvegi, Blönduós, og stolið þaðan stafrænni myndavél af gerðinni Nikon, Apple i Pad spjaldtölvu og 8.000 krónum í reiðufé.

Telst brot þetta varða við 1. mgr. 244. gr. almennra hegningarlaga nr. 19/1940.

4. Fjársvik og þjófnað með því að hafa; a. Miðvikudaginn 3. júní 2020, svikið út gistingu hjá Hótel Akureyri að Hafnarstræti 67 á Akureyri, að fjárhæð samtals 71.500 krónur, með því að gefa upp, á vef hótelsins, í blekkingarskyni og án heimildar, greiðslukortaupplýsingar A, kt. [...], sem ákærði hafði heimildarlaust í vörslum sínum og þannig látið skuldfæra andvirði hótelgistingarinnar á viðskiptareikning A, og stolið ljónastyttu í eigu hótelsins að óþekktu verðmæti.

Telst brot þetta varða við 1. mgr. 244. gr. og 248. gr. almennra hegningarlaga nr. 19/1940.

5. Fjársvik með því að hafa, miðvikudaginn 3. júní 2020, blekkt starfsfólk hjá Pennanum hf., kt. [...], að Hafnarstræti 91 á Akureyri í staðgreiðsluviðskiptum með framvísun á greiðslukorti A, kt. [...], sem ákærði hafði heimildarlaust í vörslum sínum og með því svikið út vörur að fjárhæð samtals 4.297 krónur, og þannig látið skuldfæra andvirði varanna á viðskiptareikning A.

Telst brot þetta varða við 248. gr. almennra hegningarlaga nr. 19/1940.

6. Tilraun til fjársvika með því að hafa; a. Miðvikudaginn 3. júní 2020, reynt að svíkja út vörur hjá Nova ehf., kt. 531205- 0810, að fjárhæð samtals 145.980 krónur, með því að gefa upp, á vef Nova ehf., í blekkingarskyni og án heimildar, greiðslukortaupplýsingar A, kt. [...], sem ákærði hafði heimildarlaust í vörslum sínum og þannig látið skuldfæra andvirði varanna á viðskiptareikning A, en starfsfólki Nova ehf. tókst að koma í veg fyrir afhendingu á vörunum. b. Miðvikudaginn 3. júní 2020, blekkt starfsmann Hótel KEA að Hafnarstræti 89 á Akureyri með framvísun á greiðslukorti A, kt. [...], sem ákærði hafði heimildarlaust í vörslum sínum og með því reynt að svíkja út hótelgistingu að andvirði 277.196 krónur og þannig látið skuldfæra andvirði gistingarinnar á viðskiptareikning A, en lögreglu tókst að hafa uppi á ákærða áður en hann gat nýtt sér hótelgistinguna.

Teljast brot þessi varða við 248. gr., sbr. 20. gr. almennra hegningarlaga nr. 19/1940.

7. Þjófnað, misnotkun skjals, rangar sakargiftir og vopnalagabrot með því að hafa, föstudaginn 12. júní 2020, í versluninni Hagkaup að Skeifunni 15 í Reykjavík, stolið vörum að verðmæti 7.577 krónur, og haft í vörslum sínum hníf með 11 cm löngu blaði, og við afskipti lögreglu af ákærða, kvaðst hann vera og framvísað, í blekkingarskyni, ökuskírteini útgefnu á C, kt. [...], og með því leitaðist ákærði við að koma því til leiðar að [...]yrði sakaður um brotið.

Telst brot þetta varða við 148. gr., 1. mgr. 157. gr. og 1. mgr. 244. gr. almennra hegningarlaga nr. 19/1940 og 1. mgr., sbr. a. liður 2. mgr. 30. gr., sbr. 36. gr. vopnalaga nr. 16/1998.

8. Þjófnað með því að hafa, aðfaranótt laugardagsins 13. júní 2020, brotist inn um glugga á kjallarahæð Bus Hostel að Skógarhlíð 10 í Reykjavík og stolið þaðan svartri úlpu af gerðinni Makia Original Raglan Parka, merkt Reykjavík Sightseeing, að verðmæti 46.467 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

9. Þjófnað og fjársvik með því að hafa, aðfaranótt mánudagsins 15. júní 2020, brotist inn í íbúð [...], kt. [...], nr. 103 á jarðhæð hússins að [...] í Reykjavík, og stolið þaðan blárri 66°Norður úlpu, merktri Danica sjávarafurðir, veski er innihélt m. a. greiðslukort ánöfnuðu B, Steelpro heyrnatólum, Marshall hátalara og tveimur armbandsúrum, allt að óþekktu verðmæti, og í kjölfarið, síðar sömu nótt, blekkt starfsfólk í staðgreiðsluviðskiptum með framvísun á greiðslukorti B, sem ákærði hafði heimildarlaust í vörslum sínum, og með því svikið út vörur og þjónustu á neðangreindum stöðum, samtals að fjárhæð 6.056 krónur, og þannig látið skuldfæra andvirði þess á reikning B : a. L eigubifreiðaferðmeð Hreyfli 186, þjónusta að andvirði 1.330 krónur; og b. Í verslun 10- 11 Austurstræti, vörur að verðmæti 4.736 krónur.

Telst brot þetta varða við 1. mgr. 244. gr. og 248. gr. almennra hegningarlaga nr. 19/1940.

10. Eignaspjöll með því að hafa, mánudaginn 15. júní 2020, kastað grjóti í rúðu útidyrahurðar hárgreiðslustofunnar Grand að [...] í Reykjavík, með þeim afleiðingum að rúðan brotnaði.

Telst brot þetta varða við 1. mgr. 257. gr. almennra hegningarlaga nr. 19/1940.

11. Þjófnað með því að hafa, laugardaginn 16. júní 2020, í heimildarleysi farið inn í starfsmannaaðstöðu í gistiskýlinu að Granda 1 í Reykjavík og stolið þaðan farsíma í eigu starfsmannsins [...], kt. [...], að verðmæti 110.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

12. Eignaspjöll og húsbrot með því að hafa, föstudaginn 19. júní 2020, brotið rúðu í kjallaraíbúð á bakhlið hússins að [...] í Reykjavík í eigu Félagsbústaða hf., kt. [...], og heimildarlaust ruðst þar í gegn inn í húsnæðið.

Telst brot þetta varða við 231. gr. og 1. mgr. 257. gr. almennra hegningarlaga nr. 19/1940.

13. Þ jófnað með því að hafa, sunnudagskvöldið 21. júní 2020, farið inn um ólæstar bakdyr veitingastaðarins Ali Baba í Spönginni og stolið þaðan tösku í eigu E, kt. [...], sem innihélt m. a. rautt seðlaveski og 143.500 krónur í reiðufé.

Telst brot þetta varða við 1. mgr. 244. gr. almennra hegningarlaga nr. 19/1940.

14. Rán með því að hafa, laugardaginn 27. júní 2020, í félagi við F, kt. [...], í íbúð að [...] í Reykjavík, neytt G, kt. [...], til að afhenda ákærða M-x-x E-kk-þgf farsíma og silfurhring, með því að ákærði M-x-x Ö-kk-nf ógnaði honum með hnífi, sprautaði á hann blóði úr sprautu og hótaði því að drepa hann.

Telst brot þetta varða við 252. gr. almennra hegningarlaga nr. 19/1940.

15. Fallið var frá þessum ákærulið.

16. Þjófnað og fjársvik með því að hafa, miðvikudaginn 1. júlí 2020, í heimildarleysi og óleyfi farið inn á starfsmannalager Lyfju að Hafnarstræti í Reykjavík, og stolið þaðan úr veski í eigu I, kt. [...], greiðslukorti og reiðufé í erlendri mynt að fjárhæð 20 Sterlingspund og í kjölfarið, síðar sama dag, blekkt starfsfólk í staðgreiðsluviðskiptum með framvísun á greiðslukorti I, sem ákærði hafði heimildarlaust í vörslum sínum og með því svikið út vörur og þjónustu á neðangreindum stöðum, samtals að fjárhæð 7.326 krónur, og þannig látið skuldfæra andvirði þess á reikning I : a. Á veitingastaðnum Pizzan við Hringbraut í Reykjavík, vörur að verðmæti 299 krónur; b. Leigubifreiðaferð með Hreyfli 186, þjónusta að verðmæti 1.420 krónur; c. Í verslun 10- 11 að Austurstræti í Reykjavík, vörur að verðmæti 4.947 krónur; og d. Í Sveinsbakarí í Reykjavík, vörur að verðmæti 660 krónur.

Telst brot þetta varða við 1. mgr. 244. gr. og 248. gr. almennra hegningarlaga nr. 19/1940.

17. Þjófnað með því að hafa, á sama tíma og sama stað og greinir í ákærulið nr. 16., í verslun Lyfju að Hafnarstræti í Reykjavík, stolið snyrtivöru að verðmæti 6.071 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

18. Þjófnað með því að hafa, miðvikudagskvöldið 1. júlí 2020, í heimildarleysi farið inn á starfsmannaskrifstofu baka til í verslun Krónunnar að Rofabæ 39 í Reykjavík og stolið Apple i Pad spjaldtölvu að andvirði 119.995 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

19. Fíkniefnalagabrot með því að hafa, síðdegis laugardaginn 4. júlí 2020, við afskipti lögreglu af ákærða í íbúð á 2. hæð hússins að [...] í Reykjavík, haft í vörslum sínum 11,46 grömm af amfetamíni sem lögregla fann við leit í snyrtitösku sem ákærði hélt á við afskipti lögreglu umrætt sinn.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

20. Þjófnað og fjársvik með því að hafa, föstudagskvöldið 17. júlí 2020, í heimildarleysi farið inn í starfsmannaherbergi á Hlemm Mathöll við Laugaveg 107 í Reykjavík, og stolið þaðan veski í eigu H, kt. [...], sem innihélt m. a. greiðslukort og 8.000 krónur í reiðufé, og í kjölfarið, síðar sama dag, blekkt starfsfólk í staðgreiðsluviðskiptum með framvísun á greiðslukorti H sem ákærði hafði heimildarlaust í vörslum sínum, og í alls 4 skipti, notað heimildarlaust greiðslukortaupplýsingar H, og með því svikið út vörur og þjónustu á neðangreindum stöðum og vefsíðum, samtals að fjárhæð 121.247 krónur, og þannig látið skuldfæra andvirði þess á reikning H : a. Leigubifreiðaferð með Hreyfli 181, þjónusta að verðmæti 1.530 krónur;b. Leigubifreiðaferð með Hreyfli 188, þjónusta að verðmæti 1.730 krónur;c. BSR, þjónusta að verðmæti 2.350 krónur; d. Vörukaup í verslun Nova, að verðmæti 11.990 krónur; e. Vörukaup í verslun Símans, að verðmæti 64.990 krónur; f. Vörukaup á vefsíðu aha. is, að verðmæti 1.490 krónur; g. Vörukaup á vefsíðu aha. is, að verðmæti 19.060 krónur; h. Vörukaup á Dominos Pizza í Skeifunni að verðmæti 8.797 krónur;i. Leigubifreiðaferð með Hreyfli 129, þjónusta að verðmæti 5.000 krónur;j. Leigubifreiðaferð með Hreyfli 129, þjónusta að verðmæti 2.200 krónur; og k. Leigubifreiðaferð með Hreyfli 250, þjónusta að verðmæti 2.110 krónur Telst brot þetta varða við 1. mgr. 244. gr. og 248. gr. almennra hegningarlaga nr.

19/1940.

21. Þjófnað og nytjastuld með því að hafa, sunnudaginn 19. júlí 2020, í heimildarleysi og óleyfi brotist inn í íbúð Í, kt. [...], nr. [...] að [...] í Reykjavík og stolið þaðan i Phone 11 farsíma, hleðslusnúru og svartri úlpu, en í vasa úlpunnar voru m. a. kveikjulásalyklar af bifreið hennar [...] og í kjölfarið tekið bifreiðina í heimildarleysi þar sem hún stóð í bílakjallara hússins og ekið burt, uns lögregla stöðvaði akstur ákærða skömmu síðar við ÓB- bensín við Snorrabraut í Reykjavík.

Telst brot þetta varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

22. Misnotkun skjals og umferðarlagabrot með því að hafa, síðar sama kvöld og greinir í ákærulið nr. 21., í blekkingarskyni sett á bifreiðina [...], í eigu Í, kt. [...], röng skráningarmerki, [...], og þannig ekið henni á röngum skráningarmerkjum, sviptur ökuréttindum og óhæfur til að stjórna henni örugglega vegna áhrif ávana-og fíkniefna sem bönnuð eru á íslensku yfirráðasvæði (í blóði ákærða mældist amfetamín 240 ng/ml) frá [...] í Reykjavík, uns lögregla stöðvaði aksturinn við ÓB- bensín við Snorrabraut í Reykjavík.

Telst brot þetta varða við 1. mgr. 157. gr. almennra hegningarlaga nr. 19/1940 og 1., sbr. 2. mgr. 50. gr., og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

23. Tilraun til þjófnaðar með því að hafa, aðfaranótt fimmtudagsins 23. júlí 2020, brotist inn í Heilsugæsluna að Hraunbergi 6 í Reykjavík og í auðgunarskyni tekið saman og stungið ofan í tösku sína ýmsum lyfseðilsskyldum læknalyfjum að óþekktu verðmæti en lögregla hafði afskipti af ákærða á vettvangi og lagði hald á.

Telst brot þetta varða við 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

Einkaréttarkröfur:

Af hálfu J, kt. [...], fyrirsvarsmanns Himinsólar ehf., kt. [...], (B&S veitingastaður), er þess krafist að ákærði greiði brotaþola skaðabætur að fjárhæð kr. 390.000,- með vöxtum skv. 8. gr. vaxtalaga nr. 38/2001 frá 3. júní 2020, en síðar dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að krafan er birt ákærða, til greiðsludags. Þá er krafist málskostnaðar að skaðlausu skv. mati dómsins.

Af hálfu K, stjórnarformanns Bus Hostel ehf., að Skógarhlíð 10 í Reykjavík, er þess krafist að ákærði greiði brotaþola skaðabætur að fjárhæð 46.467 krónur með vöxtum skv. 8. gr. vaxtalaga nr. 38/2001 frá 3. júní 2020, en síðar dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að krafan er birt ákærða, til greiðsludags. Þá er krafist málskostnaðar að skaðlausu skv. mati dómsins.

Af hálfu L, kt. [...], (brotaþoli) [...], 101 Reykjavík, brotaþoli, krefst þess að ákærði greiði brotaþola skaðabætur að fjárhæð 110.000 krónur með vöxtum skv. 8. gr. vaxtalaga nr. 38/2001 frá 3. júní 2020, en síðar dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að krafan er birt ákærða, til greiðsludags. Þá er krafist málskostnaðar að skaðlausu skv. mati dómsins.

Af hálfu M, kt. [...], f. h. Félagsbústaða hf., kt. [...], er þess krafist að ákærði greiði brotaþola skaðabætur að fjárhæð 143.167 krónur með vöxtum skv. 8. gr. vaxtalaga nr.

38/2001 frá 19. júní 2020, en síðar dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að krafan er birt ákærða, til greiðsludags. Þá er krafist málskostnaðar að skaðlausu skv. mati dómsins.

Af hálfu N lögmanns f. h. Lyfju hf., kt. [...], er þess krafist að ákærði greiði brotaþola skaðabætur að fjárhæð 6.071 krónur auk vaxta samkvæmt 8. gr. vaxtalaga nr. 38/2001 frá 1. júlí 2020, en síðar dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að krafan er birt ákærða, til greiðsludags. Þá er krafist málskostnaðar að skaðlausu skv. síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Af hálfu H, kt. [...], (brotaþoli) er þess krafist að ákærði greiði brotaþola skaðabætur að fjárhæð 27.400 krónur auk vaxta samkvæmt 8. gr. vaxtalaga nr. 38/2001 frá 19. júlí 2020, en síðar dráttarvöxtum skv. 9. gr., sbr. 1. mgr. 6. gr. sömu laga frá þeim degi er mánuður er liðinn frá því að krafan er birt ákærða, til greiðsludags. Þá er krafist málskostnaðar að skaðlausu skv. mati dómsins.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. umferðarlaga nr. 77/2019. Þá er krafist upptöku á haldlögðu vopni, sbr. ákæruliður 5, skv. heimild í 1. mgr. 37. gr. vopnalaga nr. 16/1998. Jafnframt er krafist upptöku á haldlögðum fíkniefnum, sbr. ákæruliður 18 og hald var lagt á, skv. heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Síðari ákæran var gefin út áhendur ákærða 21. september síðastliðinn, „fyrir eftirtalin hegningarlagabrot framin föstudaginn 12. júní 2020:

1. Þjófnað með því að hafa, í verslun Nettó að Fiskislóð 3 í Reykjavík, stolið matvörum úr kjötborði verslunarinnar og þremur farsímum og greiðslukorti í eigu starfsmannsins O, kt. [...], úr starfsmannaaðstöðu verslunarinnar, allt að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

2. Fjársvik með því að hafa, eftir að hann yfirgaf verslunina sbr. ákærulið 1., blekkt leigubifreiða stjórann Ó, kt. [...], í staðgreiðsluviðskiptum með framvísun á greiðslukorti Ó, kt. [...], sem ákærði hafði heimildarlaust í vörslum sínum, og með því svikið út þjónustu með leigubílabifreið Hreyfils [...] að verðmæti samtals 5.000 kr. og þannig látið skuldfæra andvirði þess á reikning Ó.

Telst brot þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákæruvaldið féll frá 15. ákærulið og verður því sakarkostnaður vegna hans felldur á ríkissjóð.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum, eins og fyrri ákærunni hefur verið breytt, og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum.

Ákærði hefur frá árinu 2018 verið dæmdur í samtals 30 mánaða fangelsi fyrir auðgunar-, umferðar-, fíkniefna- og vopnalagabrot. Honum hefur ítrekað verið veitt reynslulausn úr fangelsi en þurft að afplána eftirstöðvarnar. Síðast var hann dæmdur í fjögurra mánaða fangelsi 4. júní síðastliðinn og afplánar hann nú þann dóm.

Refsing ákærða verður ákveðin samkvæmt 77. gr. almennra hegningarlaga auk þess sem honum verður dæmdur hegningarauki samkvæmt 78. gr. sömu laga. Refsing hans er hæfilega ákveðin 18 mánaða fangelsi en til frádráttar skal koma gæsluvarðhald sem hann sætti frá 23. júlí til 23. september 2020.

Ákærði er sviptur ökurétti í þrjú ár frá birtingu dómsins.

Upptæk skulu vera hnífur og fíkniefni eins og í dómsorði greinir.

Ákærði hefur samþykkt bótakröfur Bus Hotel ehf., Lyfju hf. og H. Þær verða teknar til greina með vöxtum, eins og í dómsorði greinir. Ákæruvaldið rak kröfurnar fyrir bótakrefjendur og eru því ekki efni til að dæma málskostnað.

Kröfur Himinsólar ehf., L og Félagsbústaða hf. eru ekki gerðar í samræmi við áskilnað 173. gr. laga nr. 88/2008. Þær eru því vanreifað ar og verður að vísa þeim frá dómi.

Loks verður ákærði dæmdur til að greiða sakarkostnað og málsvarnarlaun skipaðs verjanda síns, sem ákvörðuð eru að meðtöldum virðisaukaskatti í dómsorði. Einnig skal hann greiða þóknun verjanda síns á rannsóknarstigi sem einnig er ákveðin með virðisaukaskatti í dómsorði.

A-kk-nf Í-kk-nf héraðsdómar kveður upp dóminn.

Dómsorð :

Ákærði, M-x-x Ö-kk-nf A-kk-nf, sæti fangelsi í 18 mánuði en til frádráttar skal koma gæsluvarðhaldsvist hans frá 23. júlí til 23.september 2020.

Ákærði er sviptur ökurétti í þrjú ár frá birtingu dómsins.

Upptæk skulu vera hnífur og 11,46 gaf amfetamíni.

Ákærði greiði Bus Hotel ehf. 46.467 krónur með vöxtum samkvæmt 1. mgr. 8. gr. vaxtalaga nr. 38/2001 frá 3. júní 2020 til 5. nóvember sama ár en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Lyfju hf.6.0 7 1 krónu með vöxtum samkvæmt 1. mgr. 8. gr. vaxtalaga nr. 38/2001 frá 1. júl í 2020 til 5. nóvember sama ár en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði H 27.400 krónur með vöxtum samkvæmt 1. mgr. 8. gr. vaxtalaga nr. 38/2001 frá 19. júlí 2020 til 11. september sama ár en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Bótakröfum Himinsólar ehf., L og Félagsbústaða hf. er vísað frá dómi.

Ákærði greiði 115.475 krónur í sakarkostnað, málsvarnarlaun skipaðs verjanda síns, Þ-kk-ef Þ-kk-ef lögmanns, 1.118.325 krónur og þóknun verjanda síns á rannsóknarstigi, S-kk-ef K-kk-ef K-kk-ef lögmanns,183.520 krónur.

A-kk-nf Í-kk-nf